
*Kananjalo aSizanga Sithumele Mprofethi Singamthumeli 
ngolwimi lwabantu bakubo khona'ukuze enze umyalezo 
ucace kubo. Ke kaloku u Allah Uvumela alahleke lowo 

Athande ukuba alahleke, Akhokele lowo Athande 
ukumkhokela. Yena nguSomandla, uSobulumko. " 
(Quran 14:4) 

lindumiso zonke zezika Allah, iNkosi yamahlabathi onke. linceba 
ezikhethekileyo kunye noxolo inga zingakulowo wathunyelwa njengenceba 
ehlabathini. 


Ngelixesha abanye abantu beshiya ngasemva ilifa elizizinto ezibambekayo 
elithi lifunyanwe ziindla lifa lakhe, bona abaProfethi baka Allah bona ilifa 
abalishiyayo yalilulwazi Iwenkolo. Kengoko iinfundimani (scholars) ze Islam 
ziziindla lifa zabaProfethi; zona zifumane ilifa lika Rasoolullah Sallallahu alaihi 
wa sallam. Yena washiya ngasemva incwadi ka -Allah (Quran) kunye neSunnah 
Yona ithe yagcinwa  ikhuselekile ngokuthi ingulowo  nalowo ethe 
wayiggithisela omnye okubizwa ngokua yiHadith. ISunnah iquka zonke izinto 
ezathi zenziwa okanye zathethwa nguRasoolullah Sallallahu alaihi wa sallam 
zathi zaqwalwaselwa kwaye zagcinwa khuselekileyo ngamaqabane akhe 
ahloniphekileyo (RadhiaAllahu Anhum). Ezinye zezo zinto zagcinwa ngexesha 
lakhe esaphila ezinye emva kokusweleka kwakhe. Ngokuye Ixesha lihamba 
incwadi eziqulathe i-Ahadith zathi zapapashwa. Kwasetyenzwa nzima 
ukugqinisekisa ukuba kuqokelelwe, kufundisisiswe kuvavanywe zonke ezizinto 
zexabiso ezililifa lika Rasoolullah Sallallahu alaihi wa sallam. Kungenxa yalo 
misebenzi inzima eyabangela ukuba namhlanje sibe sisenalo lucwengile olu 
lwazi Iwenkolo. I-Ulama zeHadith emva kwexesha zaya zazenza amanqanaba 
khona ukuze kuzo balula xa ufuna ukwenza isalathiso. 


Namhlanje zininzi iingqokelela ezibhaliweyo, kodwa uninzi lubhalwe ngesi 
Arabu, nto leyo efuna ukuba umntu ayacacisisise into eyithethayo. 
Alhamdulillah kwiminyaka embalwa eggithileyo ii-Ulama ezingaphumi 
kumazwe ama Arabu athi agalisa ukuguqulela ezi Ahadith kwiilwimi 
ezahlukeneyo kwihlabathi liphela, khona ukuze Eli lifa lihlale lifumaneka. 


A]-Muntakhab yenye yezo ncwadi egxininisa kakhulu kwezi khwalithi ziyi 6 
ezazifumaneka ngamandla kumaqabane kaRasoolullah Sallallahu alaihi wa 
sallam.Kuyinto entle ukuba umntu ayifunde ekhayeni lakhe.Kuba iqulathe I 
Ahadith ezikhuthaza ukwenziwa Kkwemisebenzi emihle kwaye  icacisa 
nangomvuzo owufumanayo Ngokwenza oko, enye incwadi ekukhuthazwa 
ukuba ifundwe yiRiyaadhus Saliheen ka Imaam Nawawi rahimahullah. 
Ngokwenza njalo uyakufumana ulwazi oluphangaleleyo lokuba ulwazi 
luxanduva onalo njenge Muslim, kwaye nokumkhuthaza ukuba azenze izinto 

ngokwe Sunnah. Umntu kufuneka ayibulele imisebenzi enje kuquka nezo 
ziguqulelwe kwezinye iilwimi.Nasekubeni ikhangelela ilula xa sele igqityiwe 
ukuguqulwa kodwa kungumsebenzi onzima ofuna ukuba umise ingqondo xa 
uwenza. Oku akungomsenzi mncinane kuba kaloku lowo uguqulayo uye abe 
ngumhambisi womyalezo ka Nabi Muhammad Sallallahu alaihi wa sallam. 


Kubalulekile ukuba sibulele i-Al Hidayah Centre neqela layo ngokuthi izame 
ukuguqula ezimfundiso zexabiso zenkolo ye Islam, khona ukuze zizokufikelela 
kwiintlanga ezahlukeneyo zase Mzantsi Afrika ezikunxanelweyo ukwazi 
ngenkolo ye Islam. Le nguqulelo siyathemba ukuba iyakuba luncedo apha 
ehlabathini kwaye iyakuhlala ingumthombo ompompozayo kwixa elizayo 
kwabo bathathe lo msebenzi mkhulu kangaka, wokugula amazwi woMprofethi 
wethu esimthandayo Sallallahu alaihi wa sallam. 


Le nguqulelo nolupapasho ngaphandle kwamathandabuzo iyakuba yinzuzo 
enkulu kwabo bathetha ulwimi Iwesixhosa. Inga u-Allah angabavuza bonke abo 
bathe benza oku kube yimpumelelo kwaye kube yinkuthazo nakwabanye abantu 
ehlabathini. 


Moulana Junaid Adam 


Ameer | Council of Ulama Eastern Cape, Port Elizabeth, Suid-Afrika 


3|Inecwadi Yolwazi 


Imbulambethe by 2 


I Islam yafika eAfrika phambi kokuba ifike eMadinah. 


Igela lamaMuslim  okugala lathunyelwa e  Abyssinia ngumProfethi 
uMuhammad sallallahu alayhi wasallam wathi makayocela igwiba lokhuselo 
kwikumkani enobulungisa yase Afrika. Leyo yinyani engangxengwanga 
yezembali. 


Kwiinkulungwane eziliqela emva koko i-Islam yanwenwa ngokukhawuleza 
kwizwekazi lase Afrika, kwimilibo eyahlukeneyo emithathu: ngaseNtshona 
uyokufikelela eMantla eAfrika, ukusukela apho yehla yazo kufikelela eSahara 
kanti — nokuhla  uyokutsho — kunxweme . IwaseMpuma — lweZwekazi 
kuyokughagamishela apho namhlanje kukho iMozambique. 


Oko kunwenwa kwenzeka ngaxesha linye nokufika kuka Da Gama eCape of 
Good Hope, njalo yaba sisiqalo sokufika kobuKoloniyali base Yurophu. 


Ngokufika kwabo kwanqumama ukunwenwa kwe Islam kwezinye iinginggi, 
ngenxa yezigalo namandla obuKoloniyali. 


Kodwa nasekubeni kunjalo isiggibo sikaAllah asokuze sijikwe mntu okanye 
nto. Ngeendlela ezingalindelekanga u-Allah wenza ukufuduswa ngenkani 
kwamaMuslim ukusuka eMpuma Ekude yaba yindlela i-Islam efikelela ngayo 
kwiNcam yeAfrika. Kunye nesiqalo sayo kumthunzi we Ntaba Yetafile yase 
Kapa, Yakhula ngokukhawuleza okukhulu ekuthambekeni kwinkulungwane ye 
18 nasekuqaleni kwenkulungwane ye 19 nto leyo yabangela inkxalabo 
kwiCawa nakwiNkampani. 


Ngenxa yezizathu ezahlukeneyo okokuhluma kwamaMuslim kweza nemilo 
yangaphakathi.Elo themba likhulu lokuhluma lagutyungelwa lusukuzwano, 
njalo abe amandla okuya phambili. Endaweni yokuba amaMuslim abheke 
phambili, amaMishinari aseYurophu alenyusa izinga lawo kancinci ada 
azokufikelela eMazantsi eAfrika. 


Ngoku ixesha lifikile lokuba sicholachola apho kwashiywa khona kuyiwe 
phambili. Siyathemba ukuba le ncwadi ineengqokelela ze Ahadith zika 
Rasoolullah sallallahu alayhi wasallam iguqulelwe esixhoseni, iyakunika 

inkxaso ekuvaleni isikhewu esivulekileyo ngenxa yamathuba esiphulukene 
nawo okuhambisa inkolo ye Islam, nokuvala ezo mbobo zikhokelele 


ekuphulukaneni kwalo mathuba. 


Inga u-Allah angawomkela lo msebenzi kwaye awusikelele. 


Mufti M Taha Karaan rahimahullah 


Prinsipaal | Dar al-'Ulüm al-' Arabiyyah al-Islamiyyah, Strand, Suid-Afrika 

Iindumiso zonke zezi ka-Allah kwaye iinceba neentsikelelo zika Allah mazibe 
kumProfethi wethu esimthandayo uNabi sallallahu alaihi wa sallam 


Kwicala le Jamiatul Ulama (KwaZulu Natal), kuli wonga elikhulu 
nochulumanco ukuba ndikwazi ukwenza la mabala engwe malunga 
nokupapashwa kwee Ahadith eziyi 112 malunga nokulunga komthandazo 
kwiihadith zikaNabi sallallahu alaihi wa sallam eziqulathwe kwincwadi ebizwa 
ngokuba yiMuntakhab Ahadith ngolwimi IwesiXhosa. 


Inene kukho imfuneko emandla yokuba kubekho iincwadi ezithembakeleyo 
zolwimi lwesiXhosa kuquka nezinye iilwimi zase Afrika, ingakumbi kuMzantsi 
Afrika onencubeko ezahlukeneyo. 


Inga u-Allah angawomkela lo msebenzi mhle kumguquli, uMoulana Muhsin 
Mbotoli kunye nompapashi, uMoulana Muhammad Badsha ne Al Hidayah 
Centre in Port Elizabeth, South Africa. 


Kulu chulumanco olugqithisileyo nanga kumbi kuba zombini ezi Ulama 
Zihloniphekileyo ziyi mveliso ephuma kwiziko le mfundo ephakamileyo yethu 
iMadrasa Taleemuddeen in KwaZulu Natal, South Africa. 


Inga le ncwadi isikekekileyo ingangu nobangela wokuba le nkolo yethu intle 
ingayo kufikelela kwiimbombo zone zabo bathetha ulwimi lwesiXhosa. 


Inga u-Allah angayenza le ncwadi ibe ngumthombo weentsikelelo kunye 
nokuba isenze sisondele nangakumbi kuNabi sallallahu alaihi wa sallam, 
Aameen. 


Moulana Ahmed E Mahomedy 
Ameer | Jamiatul Ulama KZN, Durban, South Africa 

Uphawula komGuquli 


Kananjalo aSizanga Sithumele Mprofethi, Singamthumeli ngolwimi lwabantu 
bakubo, khona'ukuze enze umyalezo ucace Kubo. 


Kule vesi ingentla siyabona Indlela u-Allah Ta'ala afuna ngayo ukuba wonke 
umntu abe sendleleni etye, ukuqinisekisa ukuba wonke umntu uyacaciselwa 
ngolwimi lwakhe ngokucacileyo. Nam ngenceba ka Allah nangenxaso ye AI 
Hidayah Centre ingakumbi iNkokheli yayo uMoulana Muhammad Badsha 
osoloko ebila esoma ukuginisekisa ukuba ngalo lonke ixesha yonke into 
esiyifunayo khona ukuze abo bafuna ukufunda nge Islam ngolwimi lwesiXhosa 
bayakwazi ukufumana ulwazi ngolwimi lwesixhosa. Kaloku thina bathetha 
ulwimi IwesiXhosa abanye abantu ukuzokuthi ga ngoku basenenkolelo yokuba 
inkolo ye Islam yinkolo yezinye iintlanga hayi thina bantu bathetha isixhosa, 
ngale migudu yokuba siguqulele esixhoseni iimfundiso nolwazi malunga me 
Islam sizama ukubonisa ukuba ababantu bangene kwinkolo ye Islam bangene 
kuyo ngenxa yophando abalenzileyo nge Islam, hayi ngokumfanyekiswa. 
Ndiyathemba ukuba le nguqulelo yezi Ahadith eziyi 112 iyakuba luncedo 
kwabo bafuna ukuva ngokulunga komthandazo, ukuqinisekisa ukuba bafumana 
ukubaluleka komthandazo kwi Ahadith nqo. 


Inga u-Allah angayenza le mizamo yethu yokuguqulela esiXhoseni ezi Ahadith 
Shareef zibe zinga kukukhanya kweli hlabathi nakwi xa elizayo, kubo bonke 
abo bathe bancedisa ukuba kube yimpumelelo. Aameen 


Moulana Muhsin Mbotoli 


Lecturer in Hadith | Dawah Department, Al Hidayah Centre, Port Elizabeth, 
South Africa 


7|Incwadi Yolwazi 


l. 


Ilm 


U-Abu Musa radhiallahu anhu uchaza ukuba uNabi Sallallahu 
alaihi wa sallam wathi, *Ulwazi nesikhokelo zizinto u-Allah athe 
wandithumelela zona zifana nemvula eninzi ethi inethe 
kwimihlaba  yahlukeneyo. Inxalenye yalo mhlaba yona 
ngumhlaba otyebileyo wona wawafunxa lo manzi kwaza 
kwakhula izityalo nengca emadlelweni. Enye inxalenye yona 
yayililwale (barren land), alawagcina amanzi (alawafunxa) njalo 
wabe u-Allah unceda abantu kunye nemfuyo ukuba bafumane 
amanzi kunye nokuba bakwazi ukunkcenkcesha ngawo. Imvula 
inethile komnye umhlaba kanti wona ngumhlaba oginileyo 
omthabalala (plain land) wona awukwazanga ukuwagokelela 
amanzi akukhulanga zityalo ngenxa yayo. (Ngokunjalo kukho 
indidi ezintathu zabantu) Umzekelo: Lowo ufumana ulwazi 
Iwenkolo ka-Allah kwaye azuze koko u-Allah andithumele nako, 
akufunde kwaye akufundise; (omnye ngulowo yena ongazuzanga 
nto yena buqu) kodwa bazuza abanye abantu kuye; kanti 
owesithathu ngulowo ungahoyanga nto kwaye engasomkeli 
isikhokelo sika-Allah endize naso." (Bukhari) 


U-Uthman Ibni Affan radhiallahu anhu uchaza ukuba 
uRasoolullah Sallallahu alaihi wa sallam wathi, *Oyena ungcono 
kuni ngulowo ufunda iQuran kwaye ayifundise.” (Bukhari) 


U-Buraidah Al-Aslami radhiallahu anhu uchaza ukuba 
uRasoolullah Sallallahu alaihi wa sallam wathi, “Lowo 
ucengceleza iQuran kwaye ayifunde, enze ngokwe miyalelo 
yayo, uyakunxityiswa ngemini yovuko isithsaba sokukhanya 
(Nur), sona siyakukhazimla okwelanga. Abazali bakhe bona 
bayakunxityiswa isuti ezimbini ezingena ntanga emhlabeni. 
Bayakubuza, Kungenxa yantoni sinxityiswe nje? 
Kuyakuphendulwa, Oku ngumvuzo wenu ngenxa yokuba 
umntwana wenu efunde iQuran.” (Mustadrak Hakim) 

4. U-Muadh  Al-Juhani radhiallahu anhu  uchaza  ukuba 
uRasoolullah Sallallahu alaihi wa sallam wathi, “Lowo 
ucengceleza iQuran kwaye enze njengokuba (iQuran iyalela 
okanye inqanda), abazali bakhe bayakunxityiswa isithsaba 
ukukhazimla kwaso okogqitha ukhazimla kwelanga eli lingena 
ezindlwini zasehlabathini, ucinga kuzakwenzeka ntoni kulowo 
wenza ngokungqamelene nayo?" (Abu Dawud) 


5. U-Abdullah ibn Amr ibn Al-Aas radhiallahu anhuma uchaza 
ukuba uRasoolullah Sallallahu alaihi wa sallam wathi, “Lowo 
ucengceleza iQuran, ngokuyinene ukhusela ulwazi lwaba 
Profethi phakathi kweembambo zakhe, nasekubeni engafumani 
siprofetho. Akuyonto ifanelekileyo ukuba lowo uthe wababalwa 
ngeQuran ukuba abenomsindo xa abanye benomsindo kuye, 
kwaye angazibandakanyi nezinto zaba ngenalwazi, ngelithuba 
incwadi ka-Allah isentliziyweni yakhe." (Mustadrak Hakim, 
Targhib) 


6. U-Jabir radhiallahu anhu ubalisa ukuba uRasoolullah Sallallahu 
alaihi wa sallam, *Ulwazi luzindidi ezimbini: 1.Ulwazi oluthi 
lungene ngaphakathi entliziyweni; olu ulwazi luyinzuzo, 2. 
Ulwazi oluselwimini kuphela, lona (olu ulwazi) luyakuba 
bubunggqina ngokuchasene nonyana ka-Adam." (Targhib) 


Qaphela: Ulwazi oluse lwimini kuphela kuthetha ulwazi ongenzi 
ngokwemfuno zalo kwaye nokunganyaniseki. 


7. U-Uqbah ibn Amir radhiallahu anhu uchaza ukuba ngenye imini 
uRasoolullaha Sallallahu alaihi wa sallam weza kuthi sise Suffah 
wathi, Ngubani na kuni onokuthanda ukuba yonke imihla kusasa 
aye eBut-han okanye e-Aqeeq [iimarike ezimbini zaseMadina 
Munawwarah) ayokuthabatha iinkamela ezimbini 
ezingamathokazi ezinamalunda amakhulu, ngaphandle koloyiko 
lokwenza isono okanye uqhawula amaqhina okuzalana?” Sonke 

10. 


11. 


saphendula, “Hini na Rasoolullah!” Sonke singakunqwenela oko. 
Waphendula (uRasoolullah Sallallahu Alayhi Wasalllam), 
“Ukuya kwenu kwenu emasjid yonke imihla kusasa niyokufunda 
okanye niyokucengceleza ivesi ezimbini zencwadi ka-Allah 
uSomandla uSobungangamsha kungcono kuni kuneenkamela 
ezimbini ezingamathokazi. Kwaye iivesi ezintathu zingcono 
kuneenkamela ezintathu ezingamathokazi kanti neevesi ezine 
Zingcono kuneenkamela ezine, kunye naliphi na inani 
elilinganayo leenkamela." (Muslim) 


U-Muawiyah radhiallahu anhu uchaza ukuba weva uNabi 
Sallallahu alaihi wa sallam esithi, “Lowo u-Allah amnqwnelela 
okulungileyo, Umkhokelelela ekuqondeni inkolo .Inene Mna 
ndingumsasazi (wolwazi) kanti Yena u-Allah nguMnikezeli." 
(Bukhari) 


U-Abdullah ibn Abbas radhiallahu anhuma uchaza ukuba 
uRasoolullah Sallallahu alaihi wa sallam wandiwola wenza 
esisikhungo, “Hini na Allah! Mnike ulwazi Iwencwadi (Quran)." 
(Bukhari) 


U-Anas radhiallahu anhu uthi uRasoolullah Sallallahu alaihi wa 
sallam, "*Ezinye zeempawu zokusondela komgwebo kukuba 
ulwazi luzakunyuswa  (luzakunduluka),  kusheke  ungazi 
(ungaziwa kwenkolo), uselwa kotywala kuzakuxhaphaka kunye 
nokukrexeza." (Bukhari) 


U-Abdullah ibn Umar radhiallahu anhuma uchaza ukuba, 
Ndeva uRasoolullah Sallallahu alaihi wa sallam esithi, *Ngathuba 
lithile mhla ndandilele, Ndanikwa isityana esinobisi. Ndalisela 
ndada ndoneliseka, ndada ndakuva udlamko lwalo lufikelela 
ezinzipheni zam.”  Intsalela yalo  ndayishiyela | u-Umar. 
AmaSahaba Radhiallahu anhum abuza, *Ingaba waliguqula njani 
na elo phupha, Hini na Rasoolullah?” Waphendula wathi, 
"Ulwazi, (Lithetha ukuthi u-Umar Radhiallahu anhu 

12. 


13. 


14. 


15. 


16. 


uzakufumana isixa esikhulu solwazi luka Rasoolullah Sallallahu 
alaihi wa sallam).” (Bukhari) 


U-Abu Said Al-Khudri radhiallahu anhu uchaza ukuba 
uRasoolullah Sallallahu alaihi wa sallam wathi, “Unxano lolwazi 
asokuze luthobeke kwikholwa. Liyaqhubekeka limamela lifunda 
lide libe liyangena eParadesi.” (Tirmidhi) 


U-Abu Dhar radhiallahu anhu uchaza ukuba uRasoolullah 
Sallallahu alaihi wa sallam wathi kum, “Hini na Abu Dhar! 
Ukuba uvuka kusasa ufunde ivesi yencwadi ka-Allah, kungcono 
kuwe kunokuba uthandaze iiRakaat ezilikhulu zomthandazo. 
Kwaye ukuba uvuka kusasa ufunde isahluko  solwazi, 
ekusekunokwenzeka okanye kungenzeki ukuba uyalifuna olo 
Iwazi ngelo xesha (umzekelo ukufunda malunga nendlela 
yokwenza iTayammum), kungcono kuwe kunokuba uthandaze 
iiRakaat eziliwaka eziyiNafl." (Ibn Majah) 


U-Abu Hurairah radhiallahu anhu uthi ndeva uRasoolullah 
Sallallahu alaihi wa sallam esithi, *Nawuphi na lowo uthi eze 
kwimasjid yam ngenxa yenjongo yokuba efuna ufunda okanye 
ukufundisa okulungileyo kuphela, yena ufana neMujahid 
endleleni ka-Allah. Kanti lowo uthi eze kwimasjid yam enezinye 
iinjongo ufana nalo mntu ujonga nje imithwalo yabanye abantu 
(ngaphandle kokuba azuze nto kuyo).” (Ibn Majah) 


U-Abu Hurairah radhiallahu anhu uthi, Ndeva u-Abul Qaasim 
(Rasoolullah Sallallahu alaihi wa sallam) esithi, “Oyena ungcono 
kuni ngulowo uziphatha kakuhle ukuba unomqondo ngenkolo.” 
(Ibn Hibban) 


U-Abu Umamah radhiallahu anhu uchaza ukuba uNabi 
Sallallahu alaihi wa sallam wathi, “Lowo uthi aye emasjid 
enenjongo yokufunda okanye ukufundisa into elungileyo, 

17. 


18. 


19. 


umvuzo wakhe ufana nowomntu owenze iHajj egqibeleleyo.” 
(Tabrani, Majma Al Zawaid) 


U-Ibn Abbas radhiallahu anhuma chaza ukuba uNabi Sallallahu 
alaihi wa sallam wathi, *Fundisani abantu (inkolo) kwaye 
nithambe ngakubo ningabi ngqawabalala kubo.” (Musnad 
Ahmad) 


U-Abu Hurairah radhiallahu anhu ngathuba lithile egqitha 
kwimarika yaseMadinah wema wabuza (ebantwini), “Hini na 
nina bantu base marikeni; Yintoni na enenze ananyakaza?” 
Babuza (abantu), “Yintoni ingxaki Hini na Abu Hurairah?” 
Waphendula, “Ilifa likaRasoolullah Sallallahu alaihi wa sallam 
liyobiwa nina nihleli apha nje. Kutheni ningayi khona khona 
ukuze nizokufumana esenu isabelo?" Babuza, “Labiwa phi?" 
Waphendula wathi emasjid. Bonke (abantu basemarikeni 
babaleka ukuya emasjid. U-Abu Hurairah wema apho emarikeni 
(khona ukuze bade) babuye. (Ekubeni bebuyile) Wabuza (u-Abu 
Hurairah, *Kwenzeke njani?" Baphendula bathi, *Hini na Abu 
Hurairah! Siyile emasjid, sangena, kodwa safika kungekho nto 
yabiwayo." U-Abu Hurairah Radhiallahu anhu wabuza, *Ingaba 
akhange nibone bantu na emasjid?" Baphendula, “Ewe! Inene 
sibabonile abanye bebethandaza, abanye becengceleza iQuran 
kunye  nabanye ababe xoxa  ngezinto ezivumelekileyo 
nezingavumelekanga." U-Abu Hurairah wathi, *Yeha kuni, (oko 
nikubone kusenziwa kukohlulwa) kwelifa lihba Muhammad 
Sallallahu alaihi wa sallam." (Tabrani, Majma Al Zawaid) 


U-Abdullah ibn Masud radhiallahu anhu uchaza ukuba 
uRasoolullah Sallallahu alaihi wa sallam wathi, “Xa u-Allah 
enqwenelela okulungileyo kwisicaka, Yena (u-Allah) usinika 
ukuyiqonda inkolo kwaye asikhuthaze ngokusikhokela.” (Bazzar, 
Tabrani, Majma Al Zawaid) 

20. U-Abu Waqid Al Laithi radhiallahu anhu uchaza ukuba 


2]. 


22. 


uRasoolullah Sallallahu alaihi wa sallam ngaminazana ithile 
wayehleli emasjid, nabanye abantu babekhona. Kwafika 
amadoda amathathu, amabini kuwo aya ngqo kuRasoolullah 
Sallallahu alaihi wa sallam, kodwa yona eyesithathu yaphinda 
yemka. La madoda mabini ema ecaleni lika Rasoolullah 
Sallallahu alaihi wa sallam, enye yafumana indawo (yokuhlala) 
kwisangqa yahlala, enye indoda yahlala ngasemva (apha 
kwisangqa), kanti yona indoda yesithathu (njengokuba ichaziwe 
ekuqaleni) yathi yajika yahamba. Ekuphelene kwendibano 
uRasoolullah Sallallahu alaihi wa sallam wathi, "Ingaba 
ndinganichazeli na malunga nababantu (la madoda mathathu) 
Enye yawo isondele ku-Allah ngokuthi ihlale esangqeni, kengoko 
u-Allah uthe wamgquma ngenceba yaKhe. Omnye yena uye 
wanentloni (akahlala esangqeni, u-Allah uziqaphele iintloni 
zakhe, kengoko akhange amphosanise nenceba yaKhe, kanti 
omnye yena uye wajika waba ke njalo naye u-Allah umzela 
ngomva." (Bukhari) 


U-Abu Harun Al Abdi rahimahullah ubalisa ukuba weva u-Abu 
Saeed Al Khudri radhiallahu anhu yena wayechaza ukuba 
uRasoolullah Sallallahu alaihi wa sallam wathi, “Abantu 
basempuma bazakuza kuni bezokufuna ulwazi lwenkolo, xa 
besiza kuni, baphatheni kakuhle." U-Abu Harun uthi, *Ngalo 
lonke ixesha u-Abu Saeed esibona, wayedla ngokuthi: 
Nomkelekile nina bantu uRasoolullah Sallallahu alaihi wa sallam 
wasixelela ngabo." (Tirmidhi) 


U-Wathilah ibn Al-Aqsa radhiallahu anhu uchaza ukuba 
uRasoolullah Sallallahu alaihi wa sallam wathi, “Lowo ufuna 
ulwazi ade  alufumane, u-Allah umbhalela umvuzo 
ophindaphindeneyo, kanti lowo ufuna ulwazi kodwa angade 
alufumane, kuye u-Allah Ubhala umvuzo omnye.” (Tabrani, 
Majma Al Zawaid) 


13|Incwadi Yolwazi 


23: 


24. 


25: 


U-Safwan Ibn Assal Al Muradi radhiallahu anhu uchaza ukuba 
ndaya kuNabi Sallallahu alaihi wa sallam ngethuba ewayese 
masjid, engqiyame kwisambatho sakhe esinemigca ebomvu. 
Ndathi, “Hini na Rasoolullah Sallallahu alaihi wa sallam! Ndize 
kufuna ulwazi." Wathi, ^Womkelekile wena ufuna ulwazi. Inene 
iingelosi zivamgquma lowo ufuna ulwazi ngamaphiko wazo enye 
phezu kwenye zide ziyokufikelela esibhakabhakeni, ngenxa 
yokuba ziluthanda olulwazi lufunwayo." (Tabrani, Majma Al 
Zawaid) 


U-Thalabah ibn Hakam Al Sahabi radhiallahu anhu uthi wathi 
uRasoolullah Sallallahu alaihi wa sallam, *U-Allah ngethuba 
ehleli kwisitulo saKhe ezakugweba izicaka zaKhe ngemini 
yomgwebo Uzakuthi kwi-Ulama. Ndinisikelele ngolwazi Lwam 
novelwano Lwam khona ukuze ndizokunixolela nasekubeni 
nineempazamo, Andibuhoyanga ubuninzi bezono zenu, kuba 
ukunixolela akusayi kwenza mahluko Kum." (Tabrani, Targhib) 


U-Abu Darda radhiallahu anhu uthi, Ndeva uRasoolullah 
Sallallahu alaihi wa sallam esithi, “Lowo uthabatha uhambo 
lokufuna ulwazi (lwenkolo), u-Allah uyakumvumela ukuba 
ahambe kwezinye zeendlela zase Paradesi. Inene lingelosi 
zondlalela lowo ufuna ulwazi ngamaphiko wazo ngenxa 
yolonwabo. Inene abo basemhlabeni nabo basemazulwini kunye 
neentlanzi ezise nzonzobileni yamanzi, zicelela ukuxolelwa 
kwezono kwalowo usisifundiswa senkolo ye-Islam (Aalim). 
Inene ugqwesa kwalowo  uyi-Aalim kulowo  ulilungisa 
elithandazayo kufana nokugqwesa kKkwenyanga epheleleyo 
kwiinkwenkwezi. Inene, ii-Ulama ziindla lifa zabaprofethi. 
Kwaye inene abaProfethi abashiyanga lifa lamali, koko bashiye 
ulwazi njenge lifa labo.Kengoko lowo uthe walifumana (ulwazi) 
kufuneka ayazi ukuba yena ufumane esona sabelo sikhulu." (Abu 
Dawud) 

26. 


21. 


28. 


29. 


30. 


U-Abu Darda radhiallahu anhu uthi, Ndeva uRasoolullah 
Sallallahu alaihi wa sallam esithi, “Usweleka kwe-Aalim 
yintlekele enkulu kangangokuba ayikwazi ukubuyekezwa 
indawo yayo, kuba kaloku (lo Aalim) ibifana nenkwenkwezi 
(yokubonisa indlela ngokusweleka kway) ukukhanya kucimile. 
Usweleka kohlanga lonke kuyanyamezeleka kunokusweleka 
kwe-Aalim.” (Baihaqi) 


U-Anas Ibn Malik radhiallahu anhu uchaza ukuba uRasoolullah 
Sallallahu alaihi wa sallam wathi, *Umzekelo we-Ulama ufana 
neenkwenkwezi esibhakabhakeni zona kubonwa ngazo indlela 
ebumnyameni basemhlabeni nase manzini; xa iinkwenkwezi 
ziphulukana nokukhanya lonto ingakhokelela ekulahlekeni 
kwabahambi.” (Musnad Ahmad) 


U-Ibn Abbas radhiallahu anhuma uchaza ukuba uRasoolullah 
Sallallahu alaihi wa sallam wathi, “IFaqeeh enye (isifundiswa 
senkolo esinye) sinamandla okumoyisa uSathana ukoggitha 
abakhonzi abaliwaka." (Tirmidhi) 


U-Abu Umamah AI Bahili radhiallahu anhu uthi uRasoolullah 
Sallallahu alaihi wa sallam wachazelwa malunga namadoda 
amabini, enye yawo yayingumkhonzi kanti enye yona yayiyi 
Aalim. URasoolullah Sallallahu alaihi wa sallam wathi, 
“Ubungcono be —Aalim kune Aabid bufana nam xa undithelekisa 
noyena unenqanaba elise zantsi kuni.” Emva koko wathi 
uRasoolullah Sallallahu alaihi wa sallam, “Inene, u-Allah, 
Iingelosi zaKhe kunye nabo bahlala emazulwini nasemhlabeni, 
kuquka neembovane emingxunyeni yazo kunye neentlanzi 
Zicelela uxolo, nesidima lowo ufundisa abanye abantu izinto 
ezilungileyo." (Tirmidhi) 


U-Abu Hurairah radhiallahu anhu uthi, Ndeva uRasoolullah 
Sallallahu alaihi wa sallam esithi, “Qaphelani, Inene ihlabathi 
liqalekisiwe kunye nako konke okukulo ngaphandle kweZikr ka- 

31. 


32. 


33. 


Allah. Kunye noko kusondeza umntu ku-Allah, i-Aalim kunye 
nalowo ukhangela ulwazi Iwenkolo." (Tirmidhi) 


U-Abu Bakrah radhiallahu anhu uthi, Ndeva uRasoolullah 
Sallallahu alaihi wa sallam esithi, “Kufuneka ubeyenye yezizinto 
zimbini: 1. yi-Aalim, 2. iba ngumfundi wenkolo (ye-Islam), 3. iba 
ngulowo umamelisisayo iimfundiso zenkolo, 4. iba ngulowo 
uthanda ulwazi lwenkolo nee-Ulama. Kodwa musa ukuba 
loluhlobo Iwesihlanu kuba uyakutshabalala. Uhlobo lwesihlanu 
kaloku kuthiya ulwazi Iwenkolo kunye nee-Ulama." (Tabrani, 
Bazzar, Majma Al Zawaid) 


U-Ibn Masud radhiallahu anhu uthi, Ndeva uRasoolullah 
Sallallahu alaihi wa sallam esithi, “Akuvumelekanga ukumonela 
namnye umntu ngaphandle kwabantu ababini: Umntu u-Allah 
othe wamnika ubutyebi obusebenzisa kwizinto ezilungileyo, 
omnye ngulowo u-Allah othe wamnika ulwazi Iwenkolo lona athi 
alisebenzise xa ethabatha izigqibo kwaye uyabafundisa nabanye 
(abantu)." (Bukhari) 


U-Umar ibn Al Khattab radhiallahu anhu uchaza ukuba ngamini 
ithile ngethuba behleli noRasoolullah Sallallahu alaihi wa sallam, 
indoda enxibe impahla emhlophe qhwa kunye neenwele 
ezimnyama kakhulu yeza kuthi. Le ndoda yayingenazo iimpawu 
zokuba ingumhambi kwaye ingenguye umntu oqhelekileyo 
phakathi kwethu. Yahlala phantsi ecaleni kukaRasoolullah 
Sallallahu alaihi wa sallam, yathi nca amadolo wayo emadolweni 
kaRasoolullah yabeka umphakathi wezandla zayo emadolweni 
wayo buqu, yathi, “Hini na Muhammad! Ndixelele malunga ne- 
Islam. URasoolullah Sallallahu alaihi wa sallam waphendula 
wathi, “I-Islam kukungqina ukuba akukho namnye ofanelwe 
ukunqulwa ngaphandle kuka —Allah kwaye uMuhammad 
nguMthunywa ka-Allah, umisela umthandazo, unikezela iZakaat, 
uzila ngeRamadaan kunye nokwenza IHajj, ukuba umntu unawo 
amandla okwenza oko (ngokwezimali nangokwempilo." Lo 

34. 


ndoda yathi, *Uthethe inyani." U-Umar Radhiallahu anhu uthi, 
"Samangaliswa kukuba (le ndoda ibuze umbuzo yakugqiba 
ingqine ukuba ubunyani bempendulo. Emva koko yathi lo ndoda, 
"Ndichazele ukuba  yintoni na i-Imaan?"  U-Rasoolullah 
Sallallahu alaihi wa sallam waphendula wathi, *I-Imaan ithetha 
ukukholelwa ku-Allah, iiNgelosi zaKhe, iincwadi zaKhe, 
abaThunywa baKhe, imini yokuggibela (imini yomgwebo) kunye 
nokuba isiphelo sento yonke siphantsi kolowulo luka-Allah 
(isiphelo esihle okanye esibi." Lo ndoda yathi, *Uthethe inyani, 
emva koko yabuza ukuba yintoni na i-Ihsan?" Waphendula 
uRasoolullah ukuba, “I-Ihsan ithetha ukukhonza u-Allah 
ngokungathi uyambona; (kanti ukuba akukwazi ukwenza njalo) 
ngokuyinene Yena uyakubona. Kwakhona yabuza (lo ndoda) 
yathi ndichazele malunga nexesha (lomgwebo)?" URasoolullah 
Sallallahu alaihi wa sallam waphendula wathi, “Lowo ubuzwayo 
akazi ngaphezulu kunalowo ubuzayo.” Lo ndoda yathi ndixelele 
malunga neempawu (zokusondela) kwawo.  URasoolullah 
Sallallahu alaihi wa sallam wathi, "Ikhobokazana liyakuzala 
umnikazi walo; uyakubona abelusi abangenazihlangu, abaze, 
abahlwempuzekileyo bekhuphisana ekwakhiweni kwezindlu 
eziphezulu." U-Umar Radhiallahu anhu uthi emva koko yemnka 
(lo ndoda) kodwa mna ndasala okwethutyana. URasoolullah 
Sallallahu alaihi wa sallam wabuza wathi, *Hini na Umar! Ingaba 
uyamazi lowo ebendibuza imibuzo? Mna ndathi, *U-Allah 
noMthunywa waKhe bazi ngcono." Wathi, “Lowo ibingu 
Gabriyeli, ebezokunifundisa ngenkolo yenu (Islam)." (Muslim) 


U-Hasan uchaza ukuba uRasoolullah Sallallahu alaihi wa sallam 
wathi wabuzwa malunga namadoda amabini wamaSirayeli ukuba 
kuwo omabini yayingowuphi ongcono omnye komnye. Omnye 
wabo waye jyi-Aalim  eyayithandaza yonke  imithandazo 
elunyanzelo, emva koko yayihlala phantsi ifundise abantu izinto 
ezilungiley; Omnye yena waye zila (ukutya) emini kanti 
yayinqula ebusuku. URasoolullah Sallallahu alaihi wa sallam 

35. 


36. 


37. 


waphendula wathi, “Ukuba phezulu kwe —Aalim ethandaza 
imithandazo elunyanzelo emva koko ihlale phantsi ifundise 
okulungileyo xa uyithelekisa nalowo ungumkhonzi ozimiseleyo 
ozilayo emini aze anqule ebusuku kufana nokuba phezulu kwam 
kunalowo ungoyena usezantsi kuni." (Sunan Al Darimi) 


U-Abdullah radhiallahu anhu uchaza ukuba uRasoolullah 
Sallallahu alaihi wa sallam wathi, *Fundani iQuran kwaye 
nifundise nabanye, fumanani ulwazi Iwenkolo kwaye nilufundise 
nabanye abantu, fundani ulwazi olulunyanzelo kwaye nilufundise 
nabanye abantu: Inene Mna Ndizakusweleka kwaye nolwazi 
luzakunyuswa (luzakumka). Kangangokuba abantu ababini 
abazokungginelana kumyalelo othile, kodwa kungafumaneki 
namnye okwaziyo ukuba bonisa eyona indlela ichanekileyo." 
(Baihaqi) 


U-Abu Umamah Al Bahili radhiallahu anhu uchaza ukuba 
uRasoolullah Sallallahu alaihi wa sallam wathi, *Hini na bantu; 
Fumanani ulwazi (lwenkolo), phambi  kokuba  ulwazi 
luthatyathwe |. (lumnkiswe) naphambi kokuba lunyuswe.” 
(Musnad Ahmad) 


U-Abu Hurairah radhiallahu anhu uthi uRasoolullah Sallallahu 
alaihi wa sallam wathi, "Inene ezinye zezenzo ezihle 
eziyakubangela ikholwa lifumane umvuzo rhoqo nasekubeni 
liswelekile: 1. Ulwazi (lwenkolo) athe walifundisa kwaye 
walusasaza (ebantwini), 2. Abantwana abalungileyo abashiye 
ngasemva, 3. IQuran ayishiye njengelifa, 4. IMasjid ayakhileyo, 
5. Igumbi lokuphumla alakhele abahambi, 6. Umlambo 
awuncedisileyo ukuba umpompoze, 7. Isisa asikhuphe ebutyebini 
bakhe ngexesha esesempilweni kwaye ephila. Ngazo zonke 
ezizenzo zingentla uyakuthi rhoqo efumana umvuzo nasemva 
kokusweleka kwakhe." (Ibn Majah) 

38. 


39. 


40. 


4]. 


42. 


U-Anas radhiallahu anhu uthi uRasoolullah Sallallahu alaihi wa 
sallam wayedla ngokuyiphindaphinda kathathu into xa eyithetha 
(amaxesha amaninzi) ide iqondwe. (Bukhari) 


U-Abdullah ibn Amr ibn AI Aas radhiallahu anhuma uthi, 
Ndeva uRasoolullah Sallallahu alaihi wa sallam esithi, *U-Allah 
akasayi — kulithabatha — ngexesha elinye  ulwazi, koko 
uzakulithabatha ngokuthi kusweleke ii-Ulama kude kungabikho 
nanye i-Aalim eshekileyo, abantu bazakuthabatha abo bangaziyo 
njengeeNkokheli. Bazakubuzwa malunga neimithetho kunye 
malunga nenkolo, bazakunika iimpendulo ngaphandle kolwazi. 
Balehlekile kwaye bazakulahlekisa nabanye abantu.” (Bukhari) 


U-Abu Hurairah radhiallahu anhu thi uRasoolullah Sallallahu 
alaihi wa sallam wathi, “U-Allah uyamcaphukela umntu 
ongqwabalala, otya kakhulu, ongxalayo kwiindawo zoshishino, 
olala ebusuku ingathi sisidumbu, ochitha imini yonke ingathi 
yimbongolo, owazi konke malunga nezinto zelihlabathi kodwa 
akazi malunga nezinto zexesha elizayo (Akhirat).” (Ibn Hibban) 


U-Yazid Ibn Salama Al Jufi radhiallahu anhu uchaza ukuba 
ndathi, “Hini na Rasoolullah Sallallahu alaihi wa sallam Ndive 
iiHadith ezininzi kuwe; Ndinexhala lokuba ezi Hadith ndisanda 
kuziva zingandenzi ndilibale ezo bendizifunde ngaphambili. 
Kengoko ndixelele into equka zonke.” Waphendula Sallallahu 
alaihi wa sallam wathi, “Yoyika u-Allah umthobele 
kangangokuba usazi.” (Tirmidhi) 


U-Jabir ibn Abdullah radhiallahu anhuma uchaza ukuba 
uRasoolullah Sallallahu alaihi wa sallam wathi, “Musani 
ukufunda ulwazi lwenkolo kuba nifuna ukubonisa ukutshatshela 
kwenu kwi-Ulama kwaye musani ukusebenzisa olu lwazi khona 
ukuze nizokuxambulisana nabo bangaziyo, kwaye musani 
ukulisebenzisa olu lwazi khona ukuze nizokubamba iindibano, 
nawuphi na owenza oko kuye ngumlilo nomlilo." (Ibn Majah) 

43. 


44. 


45. 


46. 


4T. 


U-Abu Hurairah radhiallahu anhu uchaza ukuba uRasoolullah 
Sallallahu alaihi wa sallam wathi, *Nawuphi lowo uthi xa ebuzwa 
malunga  nolwazi (lwenkolo) yena  alufihle,  u-Allah 
uyakumnxibisa umkhala womlilo ngemini yoMgwebo." (Abu 
Dawud) 


U-Abu Hurairah radhiallahu anhu uchaza ukuba uRasoolullah 
Sallallahu alaihi wa sallam wathi, *Umzekeliso walowo ufunda 
ulwazi (Iwenkolo) kodwa angaluhambisi (olo lwazi Iwenkolo) 
kwabanye abantu, ufana nomntu ofumene ubutyebi kodwa 
akabusebenzisi (ukuba bumncede)." (Tabrani, Targhib) 


U-Zaid ibn Arqam radhiallahu anhu uthi uRasoolullah 
Sallallahu alaihi wa sallam wayedla ngokwenza esisikhungo, 
“Hini na Allah! Ndicela undikhusele kulwazi olungeyonzuzo, 
nakwintliziyo engenalo uloyiko lwaKho kunye neenkanuko 
ezingonelisekiyo, | kunye nesikhungo esingomkelwayo.” 
(Muslim) 


U-Abu Barzah Aslami radhiallahu anhu uchaza ukuba 
uRasoolullah Sallallahu alaihi wa sallam wathi, "Ngemini 
yoMgwebo akukho nasinye isicaka sika-Allah esiyakukwazi 
ukususa iinyawo kwindawo ezikuyo side sibe sabuzwa ngobom 
baso, sibuchithe njani (ubom); senze ntoni ngolwazi lwenkolo 
yaso; ingaba senze ngokungqamelene nalo; malunga nobutyebi 
bakhe, ubufumene phi, kwaye sabuchitha entweni, kunye 
malunga nomzimba waso ingaba siwuqongqothe ekwenzeni ntoni 
na." (Tirmidhi) 


U-Jundub ibn Abdullah Al Azdi radhiallahu anhu elinye 
lamaSahaba kaRasoolullah Sallallahu alaihi wa sallam uchaza 
ukuba uRasoolullah Sallallahu alaihi wa sallam wathi, 
“Umzekelo womntu ofundisa abanye abantu izinto ezilungileyo 
kodwa yena buqu angazinaki (kodwa yena buqu abe engakwenzi 


20]Incwadi Yolwazi 


48. 


49. 


oko kulungileyo) ufana nesibane esikhanyisela abanye abantu 
kodwa sona siyatsha." (Tabrani, Targhib) 


U-Abdullah ibn Amr radhiallahu anhuma uchaza ukuba 
uRasoolullah Sallallahu alaihi wa sallam wathi, *Abanye abantu 
abanolwazi Iwenkolo, kodwa abanawo umqondo. Kanti lowo 
ulwazi lwakhe lungeyonzuzo kuye, ukungazi kwakhe 
kuyakumenzakalisa. Umntu uyakuthatyathwa njenga lowo 
ucengceleza iQuran ngalo lonke ixesha (iQuran) ikunqanda 
kwizinto ezingavumelekanga. Ukuba (iQuran) ayikungandi 
kwizinto ezingavumelekanga, xa kunjalo akuyiyo inxalenye yabo 
bacengceleza iQuran." (Tabrani, Majma Al Zawaid) 


U-Abdullah ibn Abbas radhiallahu anhuma uthi ngabusuku 
buthile eMakkah uRasoolullah Sallallahu alaihi wa sallam wema 
wathi  amatyeli  amathathu, “Hini na Allah! Ingaba 
ndiwuhambisile kusini (umyalezo)?" Wema ngeenyawo u-Umar 
Ibn Al Khattaab radhiallahu anhu, yayingoyena unentliziyo 
ethambileyo, Waphakama wathi, “Ewe! Hini na Allah! Wena 
Allah ndikwenza ingqina koko, Wena (Rasoolullah Sallallahu 
alaihi wa sallam) ukhuthazile kakhulu, usebenze nzima kwaye 
usicebisile ngokunyanisekileyo.” Wathi (uRasoolullah Sallallahu 
alaihi wa sallam), “i-Imaan iyakusoloko igqwesa kude 
ukungakholwa kubuyele endaweni yako, inene niyakunqumla 
iilwandle nisasaza inkolo ye-islam. Inene ixesha liyakufika, apho 
abantu bayakufunda iQuran, bayakuyifunda, bayicengceleze 
bayakuthi: Siyifundile (iQuran) kwaye sayicengceleza, kengoko 
ngubani ongcono kunathi?" (Emva koko uRasoolullah Sallallahu 
alaihi wa sallam wathi kumaSahaba), "Ingaba kukho 
okulungileyo na kwabo benza njalo?" AmaSahaba abuza athi, 
“Hini na Rasoolullah! Izakuba Ngobani abo bantu?” Wathi 
(uRasoolullah Sallallahu alaihi wa sallam), *Bangabanye benu 
kwaye bazakuba zizivuthisi zomlilo.” (Tabrani, Majma Al 
Zawaid) 


Al|Iincwadi Yolwazi 


50. 


51. 

U-Anas radhiallahu anhu uchaza ukuba babehleli ecaleni 
kocango lukaRasoolullah Sallallahu alaihi wa sallam bexoxa. 
Enye indoda yayixambulisana kwaye icaphula kwiQuran kanti 
nenye indoda (kwelayo icala yayisenza njalo. Kulapho 
uRasoolullah wathi waphuma endlwini weza kuthi. Ubuso bakhe 
babubomvu (ngenxa yomsindo) ngokungathi incindi yerharnate 
iqatywe ebusweni bakhe, wathi, “Hini na bantu! Ingaba 
nithunyelwe oku (nikwenzayo) okanye niyalelwe ukuba nenze 
oku? Musani ukubuyela ekungakholweni emva (kokusweleka 
kwam) ngokuthi ninqumlane imiqala!" (Tabrani, Majma Al 
Zawaid) 


U-Ibn Abbas radhiallahu anhuma uchaza ukuba uNabi Sallallahu 
alaihi wa sallam uthi wathi u-Isaa Ibni Maryam, Izinto zizindidi 
ezintathu, “Into ukulunga kwayo kucace elubala kuwe, kengoko 
wenza njengokuba kunjalo, into ukungalungi kwayo kucace 
elubala kuwe, kengoko (musa ukuyenza)ů, into ekukho 
ukubethana koluvo kuyo, izinto ezinjalo hamba uyokuzibuza 
kwi-Aalim enolwazi ngoko.” (Tabrani, Majma Al Zawaid) 


U-Ibn Abbas radhiallahu anhuma uchaza ukuba uRasoolullah 
Sallallahu alaihi wa sallam wathi, “Musani ukuhambisa iiHadith 
ezisuka kum, ngaphandle kokuba ube uqinisekile .Nawuphina 
lowo uhambisa iHadith yam enolwazi lokuba asiyiyo inyani 
(yokuba isuka kum), kufuneka  azilungiselele indawo 
esiHogweni. Kanti lowo uthi achaze iQuran ngokoluvo lwakhe, 
naye makazilungiselele indawo esiHogweni.” (Tirmidhi) 


U-Jundub radhiallahu anhu uchaza ukuba uRasoolullah 
Sallallahu alaihi wa sallam wathi, “Lowo uchaza iQuran 
ngokoluvo lwakhe kwenzeke ukuba (olo luvo lwakhe 
luchanekile, kodwa nalapho wenze impazamo.” (Abu Dawud) 

Kaloku thina bathetha ulwimi IwesiXhosa abanye abantu 
ukuzokuthi ga ngoku basenenkolelo yokuba inkolo ye Islam 
yinkolo yezinye iintlanga hayi thina bantu bathetha isixhosa, 

ngale migudu yokuba siguqulele esixhoseni iimfundiso nolwazi 

malunga me Islam sizama ukubonisa ukuba ababantu bangene 

kwinkolo ye Islam bangene kuyo ngenxa yophando abalenzileyo 
nge Islam hayi ngokumfanyekiswa. 


Khuphela kwi ebook: 
www.alhidayah.co.za/incwadi-yolwazi/ 

